Стефан Фурнаджиев
Пред музейната витрина

chitanka.info

Броня, жезли и ками

и старинни стремена.

Витрина. Лампи. Няма само

етикети със цена.

Далечно време — тътне вътре,

коне цвилят. Напреде е стена.

Ще тръгне Калоян с кама в гърдите,

ще пребъде… Времена!

Изтръпвам пред музейната витрина!

Там съм аз! И моите врази! —

ето и камата,

забита в моите гърди.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.